

ที่ มท 0820.2/  กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

ตุลาคม 2564

เรื่องการแก้ไขปัญหาการจัดการมูลฝอยติดเชื้อในสถานการณ์แพร่ระบาดของโรค COVID-19

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมอนามัย ด่วนที่สุด ที่ สธ 0924.04/ว 7696

ลงวันที่ 14 ตุลาคม 2564 จำนวน 1 ฉบับ

ด้วยกรมอนามัยแจ้งว่า ปัจจุบันสถานการณ์แพร่ระบาดของโรคติดเชื้อไวรัสโคโรนา 2019 (COVID-19) ของประเทศที่พบจำนวนผู้ติดเชื้อในเกณฑ์สูงคงตัวอย่างต่อเนื่อง สถานการณ์ดังกล่าวก่อให้เกิด  
มูลฝอยติดเชื้อเพิ่มขึ้นเป็นจำนวนมากทั้งจากกระบวนการรักษาในโรงพยาบาล โรงพยาบาลสนาม ศูนย์แยกกักในชุมชน (CI) การแยกกักตัวที่บ้าน (HI) และสถานที่อื่น ๆ ส่งผลให้เกิดปัญหาการจัดการมูลฝอยติดเชื้อ   
ตั้งแต่ปัญหาการสะสมตกค้าง ณ แหล่งกำเนิด โดยเฉพาะกระบวนการเก็บขนและกำจัดมูลฝอยติดเชื้อที่มีอยู่  
ในปัจจุบันไม่สามารถรองรับปริมาณมูลฝอยติดเชื้อที่เกิดขึ้นได้ กรมอนามัย จึงได้ร่วมกับกรมโรงงานอุตสาหกรรม กรมส่งเสริมการปกครองท้องถิ่น สำนักงานคณะกรรมการกำกับกิจการพลังงาน และหน่วยงานที่เกี่ยวข้องบูรณาการความร่วมมือในการแก้ไขปัญหาดังกล่าว โดยได้ออกกฎ ระเบียบ ข้อบังคับ รวมถึงจัดทำแนวทาง  
การดำเนินงานและเตรียมการเพิ่มศักยภาพระบบการกำจัดมูลฝอยติดเชื้อชั่วคราวในระยะเร่งด่วน เพื่อให้โรงงาน  
กำจัดของเสียเฉพาะที่กำจัดโดยกระบวนการเผา โรงงานที่ประกอบกิจการผลิตไฟฟ้าจากขยะชุมชน และโรงงาน  
ที่ประกอบกิจการผลิตปูนซีเมนต์ สามารถรับมูลฝอยติดเชื้อมาเป็นเชื้อเพลิงในเตาเผาของโรงงานได้เป็นการชั่วคราว   
เพื่อเป็นการแก้ไขปัญหาในระยะเร่งด่วน รวมทั้งได้ประสานกับสถานประกอบกิจการโรงงานเป้าหมาย  
เตรียมการรองรับการดำเนินการดังกล่าวในระยะเร่งด่วนแล้ว

ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งกฎ ระเบียบ ข้อบังคับ และแนวทางการดำเนินการในการแก้ไขปัญหาด้านการจัดการมูลฝอยติดเชื้อในสถานการณ์การแพร่ระบาด  
ของโรคติดเชื้อไวรัสโคโรนา 2019 (COVID-19) ดังกล่าว ให้องค์กรปกครองส่วนท้องถิ่นในพื้นที่นำไปใช้  
เป็นแนวทางปฏิบัติในส่วนที่เกี่ยวข้อง รายละเอียดตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

ร.อสถ. ................................

ผอ.กพส. .............................

ผอ.สสส. ..............................

หน.ฝ. ..................................

จนท. ...................................

กลุ่มงานสิ่งแวดล้อม  
โทร. 0-2241-9000 ต่อ 211๒-๔

โทรสาร 0-2241-2066

ร.อสถ. ................................

ผอ.กพส. .............................

ผอ.สสส. ..............................

หน.ฝ. ..................................

จนท. ...................................

ร.อสถ. ................................

ผอ.กพส. .............................

ผอ.สสส. ..............................

หน.ฝ. ..................................

จนท. ...................................

ร.อสถ. ................................

ผอ.กพส. .............................

ผอ.สสส. ..............................

หน.ฝ. ..................................

จนท. ...................................

ไปรษณีย์อิเล็กทรอนิกส์ sarabun@dla.go.th